open-index/open-wikipedia-markdown huggingface dataset:
Շիգերու Իշիբա

**Շիգերու Իշիբա** ( ), Ճապոնացի քաղաքական գործիչ, 2024 թվականից Ճապոնիայի վարչապետ  Լիբերալ-դեմոկրատական կուսակցության (ԼԴԿ) նախագահ։ Նա ներկայացուցիչների պալատի անդամ է 1986 թվականից, 2007-2008 թվականներին եղել է պաշտպանության նախարար, իսկ 2008-2009 թվականներին՝ գյուղատնտեսության, անտառտնտեսության և ձկնորսության նախարար։ Մինչև 2011 թվականը անդամակցել է ԼԴԿ-ի Հեյսեյ-Քենկյուքայ խմբակցությանը, որը գլխավորել է Ֆուկուշիրո Նուկագան։

## Կենսագրություն
Շիգերու Իշիբան ծնվել է 1957 թվականի փետրվարի 4-ին Ճապոնիայի Տյուգոկու տարածաշրջանի Տոթթորի պրեֆեկտուրայում։ 1958 թվականին նրա հայրը՝ Ջիրո Իսիբան, որը մինչ այդ զբաղեցրել էր տարբեր պետական պաշտոններ դարձել է Տոթթորիի նահանգապետ։ Նրա մայրը՝ քրիստոնյա նախարար Միչիտոմո Կանամորիի թոռնուհին, եղել է ուսուցչուհի։

Շիգերուն մեծացել և դպրոց է հաճախել Տոթթորի պրեֆեկտուրայում։ Տոթթորի համալսարանի միջնակարգ դպրոցն ավարտելուց հետո տեղափոխվել է Տոկիոյի Կեյո ավագ դպրոց, ապա սովորել է Կեյո համալսարանի իրավաբանական ֆակուլտետում։ Համալսարանն ավարտելուց հետո՝ 1979 թվականին, սկսել է աշխատել Mitsui բանկում։

Շիգերու Իշիբան կյանքի ողբերգություններից մեկը եղել է հոր՝ Ջիրո Իսիբայի մահը՝ 1981 թվականին։ Նա այդ ժամանակ եղել է 24 տարեկան էր։ Նրա հոր ընկերը՝ Ճապոնիայի նախկին վարչապետ Կակուեյ Տանական, եղել է հուղարկավորության հանձնաժողովի նախագահը և կոչ է արել Շիգերու Իշիբանյին զբաղվել քաղաքականությամբ՝ հոր գործը շարունակելու համար։

2002-2004 թվականներին Շիգերու Իշիբան  գլխավորել է Ճապոնիայի ազգային պաշտպանության գործակալությունը, 2007 թվականի սեպտեմբերի 26-ից մինչև 2008 թվականի օգոստոսի 1-ը Իշիբան զբաղեցրել է պաշտպանության նախարարի պաշտոնը Յասուո Ֆուքուդայի գլխավորած կառավարության կազմում։ 2008 թվականին Իշիբան առաջադրվել է Լիբերալ-դեմոկրատական կուսակցության նախագահի պաշտոնում, սակայն պարտվել է Թարո Ասոյին։ Նույն թվականի սեպտեմբերի 24-ին նշանակվել է գյուղատնտեսության նախարար։

2012 թվականին նա կրկին առաջադրվել է կուսակցության նախագահի պաշտոնի համար, սակայն կրկին պարտվել է։ 2012 թվականի սեպտեմբերի 27-ին նա նշանակվել է Լիբերալ-դեմոկրատական կուսակցության քարտուղար։

## Ճապոնիայի վարչապետ
2024 թվականի օգոստոսին վարչապետ Ֆումիո Կիսիդան հայտարարել է, որ որոշել է երկրորդ ժամկետով չառաջադրվել Լիբերալ-դեմոկրատական կուսակցության նախագահի սեպտեմբերյան ընտրություններում։ Մինչ այդ կուսակցությունը հայտնվել էր սկանդալի կենտրոնում՝ կապված կուսակցության ֆինանսական միջոցների հետ կեղծարարությունների հետ, որոնց մեջ մեղադրվել են որոշ գործիչներ։ 2024 թվականի սեպտեմբերի 27-ին կուսակցության նախագահի ընտրություններում հաղթել է Իշիբան։ Հոկտեմբերի 1-ին Ճապոնիայի խորհրդարանը նրան ընտրել է երկրի վարչապետ։

## Ծանոթագրություններ

## Արտաքին հղումներ
*Ճապոնիայի վարչապետ Իշիբան նախապատրաստվում է Թրամփի հետ առաջին հանդիպմանը
*ԱՄՆ-ի դեմ Ճապոնիայի պատասխան մաքսատուրքերը չեն բխի Տոկիոյի շահերից. Շիգերու Իշիբա
*Վարչապետ Նիկոլ Փաշինյանը շնորհավորական ուղերձ է հղել Ճապոնիայի վարչապետ Շիգերու Իշիբային ազգային տոնի՝ Կայսեր ծննդյան օրվա առթիվ
* 石破茂-アゴラ
* 石破茂（いしばしげる）ブログ
* 

 
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Ճապոնիայի նախարարներ
Կատեգորիա:Ճապոնիայի վարչապետներ
Կատեգորիա:Ճապոնիայի քաղաքական գործիչներ
Կատեգորիա:Պետության գործող ղեկավարներ
Լիվերպուլում ավտոմեքենայի վրաերթով հարձակում

2025 թվականի մայիսի 26-ին ավտոմեքենայով հարձակում է տեղի ունեցել Անգլիայի Մերսիսայդ կոմսության Լիվերպուլ քաղաքում։ Մեքենան մխրճվել է«Լիվերպուլ» ֆուտբոլային ակումբի Պրեմիեր լիգայի չեմպիոնությունը նշող շքերթի մասնակիցների մեջ։

## Նախապատմություն
2025 թվականի մայիսի 26-ին տեղի է ունեցել «Լիվերպուլ» ֆուտբոլային ակումբի Պրեմիեր լիգայի չեմպիոնական տիտղոսի տոնակատարություն։

## Հարձակում
Տեղական ժամանակով մոտավորապես ժամը 18:00-ին, մոխրագույն միկրոավտոբուսը  մխրճվել է Անգլիայի Մերսիսայդ քաղաքի Լիվերպուլ քաղաքի Ուոթեր փողոցում անցկացվող շքերթի մեջ։  Մեքենան վրաերթի է ենթարկել առաջին զեհերին, նախքան մեծ ամբոխի մեջ մտնելը և կանգ առնելը։ Հարձակումից հետո մի խումբ մարդիկ հարձակվել են մեքենայի վրա և կոտրել դրա ապակիները, սակայն հետո այն կրկին  արագություն է հավաքել և մխրճվել ավելի շատ մարդկանց մեջ։ Հյուսիսարևմտյան օդային շտապօգնության մեքենան ժամանել է դեպքի վայր մոտավորապես ժամը 19:00-ին։ Մի լրագրող ասել է, որ տեսել է առնվազն երեք վիրավորի, որոնց տարհանել են։ Տարածքը արագորեն շրջապատվել է ժապավենով և մետաղական արգելապատնեշներով, այն բանից հետո, երբ տղամարդը ձերբակալվել է։ Ավտոյով վրաերթ կատարողը Լիվերպուլի տարածքից  53-ամյա  սպիտակամորթ տղամարդ է եղել, որին ձերբակալել է հակաահաբեկչական ոստիկանությունը։

## Արձագանք
Միացյալ Թագավորության վարչապետ Քիր Սթարմերը և ներքին գործերի նախարար Իվետ Քուփերը տեղեկացվել են հարձակման մասին: Սթարմերը միջադեպը որակել է «սարսափելի» և շնորհակալություն հայտնել արտակարգ ծառայություններին: Լիվերպուլ Ռիվերսայդի խորհրդարանի անդամ Քիմ Ջոնսոնը իր ցավակցությունն է հայտնել: «Լիվերպուլ» ֆուտբոլային ակումբը հայտարարել է, որ իրենց «մտքերն ու աղոթքները տուժածների հետ են» և աջակցություն է հայտնել արտակարգ ծառայություններին: Ջեյմս Քլեվերլին ՝ նախկին ներքին գործերի նախարարը, ասաց. «Լիվերպուլ, մենք այսօր երեկոյան ձեզ հետ ենք»:  Միջադեպից հետո աջակցության հաղորդագրություններ են ուղարկել նաև մի շարք քաղաքական գործիչներ, այդ թվում՝ Լիվերպուլ Ռիվերսայդի պատգամավոր Քիմ Ջոնսոնը, Լիբերալ դեմոկրատների առաջնորդ Էդ Դեյվին, ստվերային ներքին գործերի նախարար Քրիս Ֆիլիպը և Նոուսլիի պատգամավոր Անելիզ Միդգլին:

## Ծանոթագրություններ

Կատեգորիա:2025 Անգլիայում
Կատեգորիա:Ահաբեկչություն
Թափոնների տեսակավորում

**Թափոնների տեսակավորումը** (Waste sorting) այն գործընթացն է, որի ընթացքում աղբը բաժանվում է տարբեր տարրերի։ Տեսակավորումը կարող է իրականացվել ձեռքով տնային պայմաններում՝ և հավաքվել փողոցային աղբահանության համակարգերի միջոցով, կամ ավտոմատ կերպով՝ նյութերի վերամշակման գործարաններում կամ մեխանիկաբիոլոգիական մշակման համակարգերում։ Աղբի տեսակավորման պատմության մեջ առաջին մեթոդը եղել է ձեռքով տեսակավորումը։  Աղբը կարող է տեսակավորվել նաև հանրային օգտագործման հատուկ նշանակության վայրերում։

**Թափոնների տարանջատումը** (Waste segregation) նշանակում է դրա բաժանում չոր և թաց տեսակների։ Չոր աղբը ներառում է փայտ և դրա հետ կապված արտադրանքներ, մետաղներ և ապակի։ Թաց աղբը հիմնականում օրգանական աղբ է, որը սովորաբար առաջանում է սննդի օբյեկտներում և ծանր է խոնավության պատճառով։ Տարանջատման դեպքում աղբի յուրաքանչյուր տեսակ գցվում է իր համապատասխան բաժանման մեջ աղբը նետելու կամ հավաքելու պահին, մինչդեռ տեսակավորումը տեղի է ունենում աղբը նետելու կամ հավաքելուց հետո։ Աղբի տարանջատումը ապահովում է մաքուր և որակյալ նյութ, մինչդեռ տեսակավորումը բերում է ոչ մաքուր և ավելի ցածր որակի նյութի ստացման։

Վերջին շրջանում թափոնների ավտոմատ տարանջատիչներն աճող ժողովրդականություն են վայելում և արդեն օգտագործվում են աշխարհի բազմաթիվ վայրերում, օրինակ՝ Ավստրալիայում։

## Ծանոթագրություններ

## Արտաքին հղումներ
* 

Կատեգորիա:Թափոնների կառավարում
Կատեգորիա:Վերամշակում
Կատեգորիա:Աղբ
Կատեգորիա:Աղտոտում
Կատեգորիա:Էկոլոգիական քիմիա
Կատեգորիա:Շրջակա միջավայրի պաշտպանություն
Ռոբ Թոմաս (սցենարիստ)

**Ռոբ Թոմաս** () - ամերիկացի գրող, պրոդյուսեր և սցենարիստ, «Վերոնիկա Մարս» հեռուստասերիալի հեղինակ։

## Կենսագրություն
Ռոբ Թոմաստ ծնվել է Վաշինգտոն նահանգի Սաննիսայդ քաղաքում։ Ավարտել է Սան-Մարկոսի դպրոցը 1983 թվականին և ընդունվել Տեխասի Քրիստոնեական համալսարանը, ստանալով սպորտային կրթաթոշակ ՝ խաղալով ամերիկյան ֆուտբոլ: Ավարտել է քոլեջը 1987 թվականին ՝ ստանալով պատմության գիտական աստիճան։

Նախքան դեռահասների համար վեպեր գրելը սկսելը, նա Լրագրություն է սովորել Տեխասի Սան-Անտոնիոյի Ջոն Մարշալի դպրոցում: 1993 թվականի օգոստոսից մինչև 1995 թվականի հունիսը աշխատել է Channel One News-ում ՝ պատմելով այդ փորձի մասին իր 1998 թվականի *Satellite Down* վեպում։

1980-ականների կեսերից մինչև 1990-ականների սկիզբը հերթականությամբ հանդես է եկել տեխասյան երեք երաժշտական խմբերում ՝ Public Bulletin, Hey Zeus և Black Irish։

2003 թվականին լայն ճանաչում է ստացել «Վերոնիկա Մարս» սերիալի շնորհիվ, որի հեղինակը ինքը՝  Թոմասն է։ 2008 թվականին սկսել է աշխատել «90210: նոր սերունդ» սփին-օֆֆի վրա ՝ գրելով պիլոտային սցենարը։ Շուտով Թոմասը լքեց նախագիծը, բայց նոր սցենարիստների հավաստմամբ, հիմնական սյուժեի քայլերը վերցվել են Ռոբի սցենարից։

## Կինո և հեռուստատեսություն
### Ֆիլմագրություն

* 1999: Բախտի թխվածքաբլիթներ / Fortune Cookie
* 1999: Խենթացրու ինձ / Drive Me Crazy
* 2014: Վերոնիկա Մարս / Veronica Mars

### Հեռուստատեսություն
* 1996: *Տիեզերական ուրվական* (սցենարիստ)
* 1998: *Բուխտա Դոուսունա* (սցենարիստ)
* 1998: *Կուպիդոն* / Cupid (հեղինակ, սցենարիստ և գործադիր պրոդյուսեր)
* 2004: *Վերոնիկա Մարս* (հեղինակ, սցենարիստ, ռեժիսոր և գործադիր պրոդյուսեր)
* 2008: *90210:* *Նորս սերունդ* (հեղինակ, սցենարիստ)
* 2008: *Արժանապատիվ վարք* / Good Behavior (սցենարիստ, գործադիր պրոդյուսեր)
* 2009: *Կուպիդոն* (հեղինակ, սցենարիստ և գործադիր պրոդյուսեր)
* 2009: *Կուսակցության վարպետներ* / Party Down (հեղինակ, սցենարիստ և գործադիր պրոդյուսեր)
* 2010: *Պլիմութի Ժայռ* / Plymouth Rock (հեղինակ, սցենարիստ և գործադիր պրոդյուսեր) - սերիալը չի գնվել
* 2015: *[[Ես զոմբի եմ|Ես Զոմբի եմ]]* / iZombie (հեղինակ, սցենարիստ, ռեժիսոր և գործադիր պրոդյուսեր)

## Գրականություն

* 1999: Green Thumb
* 1998: Satellite Down
* 1997: Doing Time: Notes From The Undergrad
* 1997: Slave Day
* 1996: Rats Saw God

## Ծանոթագրություններ
Առաջարկի և պահանջարկի հարաբերակցության գործակից

մինի|'''Առաջարկի և պահանջարկի''' '''գրաֆիկ'''
մինի
մինի
մինի
մինի
մինի
**Առաջարկի և պահանջարկի հարաբերակցության գործակից**, առևտրային գործակից է, որն օգտագործվում է աճուրդների ժամանակ որոշակի արժեթղթի պահանջարկը չափելու և  որոշակի առաջարկներ գնահատելու համար: Սովորաբար առաջարկի և պահանջարկի հարաբերակցության գործակիցն օգտագործվում է բաժնետոմսերի, պարտատոմսերի և այլ արժեթղթերի համար: Առաջարկի և պահանջարկի հարաբերակցության գործակից կարող է հաշվարկվել երկու եղանակով՝ կամ ստացված հայտերի առաջարկների քանակը բաժանել ընդունված հայտերի քանակի վրա, կամ ստացված հայտերի առաջարկների արժեքը բաժանել ընդունված հայտերի արժեքի վրա։

Որքան բարձր է առաջարկի և պահանջարկի հարաբերակցությունը, այնքան մեծ է պահանջարկը: 2-ից բարձր առաջարկի և պահանջարկի գործակիցը ցույց է տալիս հաջող բարձր տոկոսադրույքների աճուրդ։ Որքան ցածր է առաջարկի և պահանջարկի հարաբերակցությունը, այնքան  թույլ է պահանջարկը և ասում են, որ այն ունի երկար պոչ (այսինքն՝ լայն տարածում միջին և բարձր եկամտաբերության միջև)։

## Օրինակներ
Օրինակ, ենթադրենք, որ կառավարիչները ձգտում են 10 միլիարդ դոլար հավաքել տասնամյա պարտատոմսերով՝ 5,130% արժեկտրոնով, և միասին նրանք վարկատուներից ստացել են յոթ հայտ հետևյալ կերպ՝

* Առաջարկ 1՝ 1.00 միլիարդ դոլար, 5.115%,
* Առաջարկ 2՝ 2.50 միլիարդ դոլար, 5.120%,
* Առաջարկ 3՝ 3.50 միլիարդ դոլար, 5.125%,
* Առաջարկ 4՝ 4.50 միլիարդ դոլար, 5.130%,
* Առաջարկ 5՝ 3.75 միլիարդ դոլար, 5.135%,
* Առաջարկ 6՝ 2.75 միլիարդ դոլար, 5.140%,
* Առաջարկ 7՝ 1.50 միլիարդ դոլար, 5.145%։

Ստացված բոլոր հայտերի ընդհանուր գումարը կազմում է 19,5 միլիարդ դոլար, իսկ ստացված հայտերի քանակը կազմում է 10 միլիարդ դոլար, ինչը հանգեցնում է առաջարկի և պահանջարկիի 1,95 հարաբերակցության (Առաջարկի և պահանջարկի հարաբերակցության հաշվարկված մեթոդով արժեք): Քանի որ կառավարիչները շահագրգռված են հնարավորինս էժան ապրանք ներգրավելու մեջ, 1, 2, 3 հայտերը ամբողջությամբ ծածկվելու են (7 միլիարդ դոլար): Դիմում 4-ը մասամբ ծածկվելու է (4,5 միլիարդ դոլարից 3 միլիարդ դոլար): 5, 6, 7 հայտերը կմերժվեն: Բոլոր վերանայված հայտերի առաջարկների համար վերջնական չափը կսահմանվի 5,130% (վերջին ընդունված դրույքաչափը):

## Տես նաև
* Առաջարկի գին
* Շուկայական կատարողականի ճշգրտված ցուցանիշ
* Ներդրված կապիտալի կանխիկ վերադարձ
* Ներմուծման հարաբերակցություն
* Արդյունավետության գործակից
* Բարձր եկամտաբերությամբ բաժնետոմսեր
* Վարակի գործակից
* Կորուստների գործակից
* Նույնական աճ
* Անգլիական աճուրդ
*Ֆրանսիական աճուրդ
*Ճապոնական աճուրդ
*Բարեգործական աճուրդ
*Գինու աճուրդ
*Կոմբինատոր աճուրդ
*Ալսմերի ծաղիկների աճուրդ
*Հետաձգված հայտերի ընդունման աճուրդ
*Ուսապարկերի աճուրդ
*Ստվերային հայտերի աճուրդ
*Մեկ գնի աճուրդներ
*Հոլանդական աճուրդ

## Ծանոթագրություններ

## Արտաքին հղումներ
*How do treasury auctions work?
Ծախսերի հաշվարկման հարաբերակցության գործակից

մինի
մինի
մինի
մինի
մինի

**Ծախսերի հաշվարկման հարաբերակցության գործակից**, բիզնեսի գործակից, որի միջոցով հաշվարվում է մեկ անձի համար մեկ ժամանակի միավորի միջին ընդհանուր ծախսը, օրինակ՝ մեկ անձի համար օրական միջին ծախսը։ Ծախսերի հաշվարկման հարաբերակցության գործակիցն օգտակար է միայն փոքր նախագծերում ռիսկերը գնահատելու համար, որտեղ միջին աշխատավարձը մոտավորապես նույնն է: Ծախսերի հաշվարկման հարաբերակցության գործակիցն այնքան էլ օգտակար չէ մեծ նախագծերում։

## Տես նաև
* Առաջարկի գին
* Շուկայական կատարողականի ճշգրտված ցուցանիշ
* Ներդրված կապիտալի կանխիկ վերադարձ
* Ներմուծման հարաբերակցություն
* Արդյունավետության գործակից
* Բարձր եկամտաբերությամբ բաժնետոմսեր
* Վարակի գործակից
* Կորուստների գործակից
* Նույնական աճ
* Անգլիական աճուրդ
*Ֆրանսիական աճուրդ
*Ճապոնական աճուրդ
*Բարեգործական աճուրդ
*Գինու աճուրդ
*Կոմբինատոր աճուրդ
*Ալսմերի ծաղիկների աճուրդ
*Հետաձգված հայտերի ընդունման աճուրդ
*Ուսապարկերի աճուրդ
*Ստվերային հայտերի աճուրդ
*Մեկ գնի աճուրդներ
*Հոլանդական աճուրդ

## Ծանոթագրություններ

Կատեգորիա:Բիզնես
Ընթացիկ հարաբերակցության գործակից

մինի|Ոսկու ընթացիկ հարաբերակցության գործակիցը
մինի
մինի
մինի
մինի

 

**Ընթացիկ հարաբերակցության գործակից**, իրացվելիության գործակից է, որը որոշում է, թե արդյոք ընկերությունն ունի բավարար ռեսուրսներ իր կարճաժամկետ պարտավորությունները կատարելու համար: Ընթացիկ հարաբերակցության գործակիցը ընկերության ընթացիկ ակտիվների հարաբերակցությունն է իր ընթացիկ պարտավորություններին։

Ընթացիկ հարաբերակցության գործակիցը կարելի է հաշվարկել հետևյալ կերպ՝ 

ընթացիկ ակտիվներ / ընթացիկ պարտավորություններ։ 

Թույլատրելի ընթացիկ հարաբերակցության գործակիցները ըստ արդյունաբերության տարբերվում են։  Ընդհանուր առմամբ, բարձր ընթացիկ հարաբերակցության գործակիցը համարվում է լավագույն ցուցանիշ, ցույց է տալիս, որ ընկերությունը կարող է մարել պարտատերերին: Սակայն, եթե  ընկերության ընթացիկ հարաբերակցության գործակիցը շատ բարձր է, դա կարող է վկայել այն մասին, որ ընկերությունը անարդյունավետ է օգտագործում իր ընթացիկ ակտիվները։ 

Եթե ընթացիկ հարաբերակցության գործակիցը հավասար է կամ պակաս 1–ից, ապա ընկերություններում կարող են խնդիրներ առաջանալ  իրենց կարճաժամկետ պարտավորությունների կատարման ժամանակ։  Այնուամենայնիվ, եթե գույքագրումը վերածվում է կանխիկի շատ ավելի արագ, քան կրեդիտորական պարտքերը մարվում են, ապա ընկերության ընթացիկ հարաբերակցության գործակիցը կարող է մեկից պակաս մնալ։  Ընթացիկ իրացվելիության ցածր գործակիցները կարող են արդարացված լինել նաև այն ձեռնարկությունների համար, որոնք կարող են հաճախորդներից կանխիկ գումար ստանալ շատ ավելի շուտ, քան նրանք պետք է վճարեն իրենց մատակարարներին:

Իրացվելիությունը որոշելու համար օգտագործվում է նաև այլ գործակիցներ, օրինակ՝ արագ հարաբերակցություն, որի միջոցով վերացնում են այն ընթացիկ ակտիվները, որոնք հեշտությամբ չեն լուծարվում, ինչպիսիք են կանխավճարային ծախսերը և գույքագրումը։

## Ծանոթագրություններ
Հանգստիի գործակից

մինի
մինի|Թերի Յանգ, խորհրդարանի անդամ, սենատոր Ֆաթիմա Պեյման, սենատոր Դեյվիդ Ֆոսեթ, Դեյվիդ Սմիթ, պատգամավորներ
մինի|Թերի Վ. Յանգ, 2023 թվական

**Հանգստիի գործակից**,  (կամ **անկման գործակից**) առևտրի կատարողականի չափման գործակից է, որն օգտագործվում է ապրանքների առևտրի խորհրդատուների և ֆոնդերի գնահատման համար: Հանգստիի գործակիցը ստեղծվել է թերի Վ. Յանգի կողմից և առաջին անգամ հրատարակվել է 1991 թվականին «Ապագա» առևտրային ամսագրում։

մինի|Սանտա Ինես բնակավայր
մինի

Յանգը աշխատում էր «Կալիֆոռնիայի կառավարվող հաշիվների հաշվետվություններ» ընկերության հետ, որը գտնվում է Կալիֆորնիա նահանգի Սանտա Ինես բնակավայրում։ Յանգը ղեկավարում էր հաճախորդների միջոցները և հրատարակում  տեղեկագրեր: Յանգի «Հանգստիի գործակից» հարաբերական անվանումը,  նրա ընկերության անվան և նրա «Կալիֆոռնիայի կառավարվող հաշիվների հաշվետվություններ» տեղեկագրի կրճատումն է: Յանգը այն սահմանեց հետևյալ կերպ՝

Յանգը կարծում էր, որ հանգստիի գործակից հարաբերակցությունը ավելի բարձր է, քանի որ՝

Հարկ է նշել, որ մրցակից «Կառավարվող հաշվի հաշվետվություններ» լրատվական ընկերությունը (հիմնադրվել է 1979 թվականին հրատարակիչ Լեոնի) ավելի վաղ ճանաչել և սահմանել  է առևտրի մյուս ցուցանիշը՝ արդյունավետության գործակիցը, (հավասար է առավելագույն համախառն տարեկան եկամուտ)։

Չնայած երբեմն ենթադրվում է, որ հանգստիի գործակից հարաբերակցությունը և արդյունավետության գործակից հարաբերակցությունը նույնական են, դրանք իրականում տարբերվում են։ Հանգստիի գործակից հարաբերակցությունը օգտագործում է առևտրի կատարողականի տվյալները 36 ամսվա ընթացքում, մինչդեռ արդյունավետության գործակից հարաբերակցությունը օգտագործում է կատարողականի բոլոր տվյալները ստեղծման պահից:  հանգստիի գործակից  գործակց հարաբերակցության ավելի ուշ տարբերակներում, առևտրի գործակից ստեղծելու համար, բանաձևի համարիչի մեջ ներմուծում են առանց ռիսկի տոկոսներ։

## Տես նաև
* Շուկայական կատարողականի ճշգրտված ցուցանիշ
* Ներդրված կապիտալի կանխիկ վերադարձ
* Ներմուծման հարաբերակցություն
* Արդյունավետության գործակից
* Բարձր եկամտաբերությամբ բաժնետոմսեր
* Վարակի գործակից
* Կորուստների գործակից
* Նույնական աճ

## Ծանոթագրություններ

Կատեգորիա:Բանկային գործ
Կատեգորիա:Ռիսկերի կառավարում
Կատեգորիա:Ֆինանսական շուկաներ
Կատեգորիա:Ֆինանստնտեսական վերլուծություն
Պորոզովոյի գետտո

**Պորոզովոյի գետտո** (1941 թվականի ամառ - 1942 թվականի նոյեմբեր), հրեական գետտո, Գրոդնոյի մարզի Սվիսլոչսկի շրջանի Պորոզովո գյուղի և հարակից բնակավայրերի հրեաների հարկադիր վերաբնակեցման վայր Երկրորդ համաշխարհային պատերազմի ընթացքում նացիստական Գերմանիայի զորքերի կողմից Բելառուսի տարածքի գրավման ժամանակ հրեաների հետապնդման և ոչնչացման գործընթացում:

## Պորոզովոյի օկուպացի և գետտոյի ստեղծում
Պորոզովո գյուղը օկուպացված է եղել գերմանական զորքերի կողմից ավելի քան երեք տարի՝ 1941 թվականի հունիսից մինչև 1944 թվականի հուլիսի 15-ը։

Օկուպացիայից հետո Պորոզովոյի ծայրամասում ստեղծվել է գետտո, ուր քշել են ամբողջ Պորոզովոյի շրջանի հրեաներին։

## Պայմանները գետտոյում
thumb|right|150px
Գետտոն զբաղեցնում էր ներկայիս Յ. Կոլասի, Անտառային, Սպորտային և Լենինի փողոցների միջև ընկած տարածքը և ցանկապատված էր ցանկապատով, որը ստիպել են տեղադրել հենց կալանավորներին: Գետտոյի մուտքի մոտ մշտապես հերթապահում էին ոստիկանները կամ ժանդարմները։  Գետտոյից դուրս գալ թույլատրվում էր միայն անցագրերով, և գետտոյից դուրս գտնված առանց անցագրի հրեային սպանում էին տեղում։ 

Երիտասարդներին օգտագործել են հարկադիր աշխատանքներում։ Պարբերաբար հավաքներ էին կազմակերպվում այլ գետտոներից հրեաներին հայտնաբերելու համար, որոնց անմիջապես գնդակահարում էին։

## Գետտոյի ոչնչացում
1942 թվականի գարնանը Պորոզովոյում գնդակահարվել են 354 հրեաներ։  1942 թվականի նոյեմբերին ողջ մնացած բանտարկյալներին տեղափոխել են Վոլկովիսկի շրջան, իսկ այնտեղից՝ Բելոստոկի ուղղությամբ։ Գետտոյի վերացումից առաջ գերմանացիները Պորոզովոյից երկու կիլոմետր հեռավորության վրա գտնվող Դեմիդովկայում գնդակահարել են 20 ծեր հրեաների։ 

Պորոզովոյի հրեաների սպանության կոնկրետ վայրը մնում է անհայտ։

## Հիշատակ
Հրապարակվել են Պորոզովոյում հրեաների ցեղասպանության զոհերի ոչ ամբողջական ցուցակները։ 

2018 թվականին կանգնեցվել է Պորոզովոյում սպանված հրեաների հիշատակին նվիրված հուշարձան նախկին սինագոգի շենքի մոտ։

## Ծանոթագրություններ

## Աղբյուրներ
* 
* Адамушко В. И., Бирюкова О. В., Крюк В. П., Кудрякова Г. А. Справочник о местах принудительного содержания гражданского населения на оккупированной территории Беларуси 1941—1944. — Минск: Национальный архив Республики Беларусь, Государственный комитет по архивам и делопроизводству Республики Беларусь, 2001. — 158 с. — 2000 экз. — ISBN 985-6372-19-4.
* Порозово // Российская еврейская энциклопедия / Главный редактор Г. Г. Брановер. — Москва: Российская академия естественных наук, Российско-израильский знциклопедический центр «ЭПОС».;
* Холокост на территории СССР. Энциклопедия / Гл. ред. И. А. Альтман. — 2-е изд., испр. и доп. — М.: РОССПЭН, 2011. — 1143 с. — ISBN 978-5-8243-1463-2.
* Свидетельствуют палачи. Уничтожение евреев на оккупированной территории Беларуси в 1941—1944 гг. / Составители В. И. Адамушко, И. П. Герасимова, В. Д. Селеменев. — 2-е издание. — Минск: НАРБ, 2010. — 199 с. — ISBN 978-985-6372-67-7.

Կատեգորիա:Հոլոքոստը Բելառուսում
Կատեգորիա:Բելառուսի գետտոներ
Բաևոյի գետտո

**Բաևոյի գետտո** (1941 թվականի ամառ - 1941 թվականի հոկտեմբեր), հրեական գետտո, Վիտեբսկի շրջանի Դուբրովենսկի շրջանի Զարուբսկի գյուղական խորհրդի Բաևո գյուղի և հարակից բնակավայրերի հրեաների հարկադիր վերաբնակեցման վայր Երկրորդ համաշխարհային պատերազմի ընթացքում նացիստական Գերմանիայի զորքերի կողմից Բելառուսի տարածքի օկուպացիայի ընթացքում հրեաների հետապնդման և ոչնչացման գործընթացում:

## Բաևոյի օկուպացիա և գետտոյի ստեղծում
Բաևո գյուղը գերմանական զորքերի կողմից գրավվել է 1941 թվականի հուլիսի 17-ին։

Իրականացնելով հրեաների ոչնչացման նացիստական ծրագիրը՝ գերմանացիները գետտոներ են ստեղծել Բելառուսի գրեթե բոլոր քաղաքներում և բնակավայրերում, որտեղ ապրում էր հրեա բնակչություն։ Այդպես Բաևոյում օկուպանտները կազմակերպել են գետտո: Բաևոյի տասնյակ հրեաներ կռվել են Կարմիր բանակի շարքերում, իսկ մնացածները, որոնք չեն հասցրել տարհանվել՝ մոտ 200 մարդ, կոմպակտ ապրել են նույն փողոցում, ուստի գետտոն ստեղծելիս նացիստներին չի պահանջվել որևէ մեկին վերաբնակեցնել։

Բանտարկյալներին կողոպտել են և օգտագործել հարկադիր աշխատանքներում։

## Գետտոյի ոչնչացում
1941 թվականի հոկտեմբերի սկզբին (1942 թվականի գարնանը) Բաևոյում «ակցիա» անցկացնելու համար (նացիստները նման էվֆեմիզմով են  անվանեկ իրենց կազմակերպած զանգվածային սպանությունները) Գորեցկի շրջանից եկել էին գեստապոականներ։  Հրեաներին հավաքել են և շարասյունով տարել Մերեյա գետի մոտ։ Այնտեղ Պախոմովո գյուղից ոչ հեռու գտնվող հակատանկային խրամատում նրանց գնդակահարել են տեղի ոստիկանների մասնակցությամբ։

## Փրկության դեպքեր
Փրկվել կարողացել են միայն մի քանի մարդիկ՝ Նաում Էյդլինը, որը բացակայում էր գյուղում գնդակահարության ժամանակ, նրա դուստր Էլիզաբեթը և երկու մանկահասակ թոռնուհիները՝ Լյուբան և Լիդան։

## Հիշատակ
Հրապարակվել են Բաևոյում հրեաների ցեղասպանության զոհերի ոչ ամբողջական ցուցակները։

Բաևոյում սպանված հրեաների համար կանգնեցվել է համեստ հուշարձան։

## Ծանոթագրություններ

## Աղբյուրներ
* 
* БАЕВО // Российская еврейская энциклопедия / Главный редактор Г. Г. Брановер. — Москва: Российская академия естественных наук, Российско-израильский знциклопедический центр «ЭПОС».
* ПАХОМОВО // Российская еврейская энциклопедия / Главный редактор Г. Г. Брановер. — Москва: Российская академия естественных наук, Российско-израильский знциклопедический центр «ЭПОС».
* Холокост на территории СССР. Энциклопедия / Гл. ред. И. А. Альтман. — 2-е изд., испр. и доп. — М.: РОССПЭН, 2011. — 1143 с. — ISBN 978-5-8243-1463-2.
* «Не допустить повторения» / подгот. Е. Корсакова // газета Дняпроўская праўда (Дуброўна). — 12 сентября 2018. — С. 6.
* Якубоўскі У. М. Гета // Беларусь у Вялікай Айчыннай вайне. 1941―1945. Энцыклапедыя (бел.) / Шамякін І. П. (гал. рэд.) і інш. — Белорусская советская энциклопедия, 1990. — 679 с. — 20 000 экз. — ISBN 978-5-85700-012-0.
* Урбан М., Боровик А. Гетто на оккупированной территории Белоруссии в 1941-1944 гг. // Сост. Басин Я. З. Уроки Холокоста: история и современность : Сборник научных работ. — Минск: Ковчег, 2009. — Вып. 1. — ISBN 978-985-6756-81-1.
* Альтман И. А. Холокост и еврейское сопротивление на оккупированной территории СССР / Под ред. проф. А. Г. Асмолова. — М.: Фонд «Холокост», 2002. — 320 с. — ISBN 5-83636-007-7.

Կատեգորիա:Հոլոքոստը Բելառուսում
Կատեգորիա:Բելառուսի գետտոներ
Մոլոդոյ Պլատոն

**Պլատոն Վիկտորովիչ Ստեպաշին** (, ), առավել հայտնի է **Մոլոդոյ Պլատոն** () կեղծանվամբ, ռուսական ռեփ-կատարող։

## Կենսագրություն
Պլատոն Վիկտորովիչ Ստեպաշինը ծնվել է 2004 թվականի նոյեմբերի 24-ին Մոսկվայում։ Մանուկ հասակում զբաղվել է ֆուտբոլով։ Վաղ տարիքից նա հետաքրքրվել է փոփ երաժշտությամբ, սովորել է վոկալ և ծրագրել է մասնակցել «Մանուկների ձայնը» շոուին, սակայն դա այդպես էլ չի իրագործվել։

2018 թվականին, «РНБ Клуб» ասոցիացիայի ստեղծումից և Big Baby Tape-ի հայտնիության աճից հետո, հասկացել է, որ ցանկանում եմ նման բան անել: Նա իր երաժշտական ​​կարիերան սկսել է 2019 թվականի հոկտեմբերին 14 տարեկանում՝ թողարկելով իր դեբյուտային սինգլը, այնուհետև դեբյուտային լիամետրաժ ալբոմը նոյեմբերին։ Որպես իր ոգեշնչում նա անվանում է -ին, ով նույնպես սկսել է երաժշտություն ստեղծել բավականին երիտասարդ տարիքում։

### Անձնական կյանք
2024 թվականի փետրվարին երկրպագուները սկսեցին խոսել Անյա Ակուլիչի և Մոլոդոյ Պլատոնի սիրավեպի մասին։ Ստրիմերն ու ռեփերը միասին նկարահանվել են տեսահոլովակում, որտեղ նրանք համբուրվել են, իսկ հետո համատեղ ստրիմ են անցկացրել, որում նրանք հաստատել են, որ այժմ զույգ են։ Սակայն նույն տարվա հուլիսին զույգը բաժանվել է։

## Սկավառակագրություն
### Ալբոմներ

### Սինգլներ

### Երգեր չարթերում

### Մասնակցություն այլ կատարողների ալբոմներում

## Տեսահոլովակներ

## Ծանոթագրություններ

Կատեգորիա:Ռուս ռեփերներ
Ակա Ակասակա

**Ակա Ակասակա** (, ), ճապոնական մանգակա։ Նրա «Տիրուհի Կագույա. Սերը պատերազմ է» մանգան առաջին անգամ հրատարակվել է Shueisha's Miracle Jump ամսագրում 2015 թվականի մայիսից մինչև 2016 թվականի հունվարը, նախքան այն տեղափոխվել է Weekly Young Jump, որտեղ այն գործել է 2016 թվականի մարտից մինչև 2022 թվականի նոյեմբերը: 2019 թվականին մանգան վաճառվել է ավելի քան չորս միլիոն օրինակով, դառնալով 9-րդ ամենավաճառվող մանգան Ճապոնիայում այդ տարվա ընթացքում: Այս մանգայի համար Ակասական 2020 թվականին արժանացել է Shogakukan մանգա մրցանակին ընդհանուր անվանակարգում:

Նրա հաջորդ աշխատանքը՝ *Oshi no Ko* վերնագրով, նկարազարդված Մենգո Յոկոյարիի կողմից, սկսել է հրատարակվել *Weekly Young Jump*-ում 2020 թվականի ապրիլին՝ դառնալով Ակասակիի երկրորդ աշխատանքը, որը տպագրվել է ամսագրում։ 2021 թվականի օգոստոսին *Oshi no Ko*-ն շահել է Next Manga Award «լավագույն տպագրված մանգա»  անվանակարգում։

«Տիրուհի Կագույա. սերը պատերազմ է» մանգան ավարտելուց հետո Ակա Ակասական հայտարարել է, որ պատրաստվում է հեռանալ մանգա նկարելուց և կենտրոնանալ բացառապես դրա համար սցենարներ գրելու վրա։

## Աշխատանքներ
* *Sayonara Piano Sonata* () (2011—2012, սցենար՝ Հիկարու Սուգիի, կերպարների դիզայն՝ Ռյո Ուեդա) 
* *Ib: Instant Bullet* () (2013—2015)
* «Տիրուհի Կագույա. սերը պատերազմ է» (かぐや様は告らせたい ～天才たちの恋愛頭脳戦～ *Կագույա-սամա վա կոկուրասետայ ～ՏԵնսայ-տատի նո ռենայ ձունո:սեն～*) (2015—2022)
* *Oshi no Ko* ()  (2020—2024, նկարազարդումներ՝ Մենգո Յոկոյարի)
* *Renai Daiko* ()  (2023—2024, նկարազարդումներ՝ Nishizawa 5mm)
* «45510» (2023, պատմվածք)
* *Märchen Clown* ()  (2025 — ներկա ժամանակ, նկարազարդումներ՝ Աձիտիկա, սյուժեի կոմպոզիցիա՝ Աոյ Կուձիրա)

## Ծանոթագրություններ

## Արտաքին հղումներ
* Ակա Ակասակա Natalie կայքում
* 

Կատեգորիա:Ապրող անձինք
Կատեգորիա:Կոմիքսների նկարիչներ
Կատեգորիա:Ճապոնացի գրողներ
Կատեգորիա:Ճապոնացի պատկերազարդողներ
Կատեգորիա:Մանգականեր
Մայա Կիլդեմոես

**Մայա Ռինգ Կիլդեմոես** (,), դանիացի ֆուտբոլիստ, որը Դանիայի կանանց հավաքականում խաղացել է պաշտպանի դիրքում:

## Ակումբային կարիերա
Մայա Ռինգ Կիլդեմոեսը, որը ծնվել է Դանիայի Օդենսե քաղաքի արվարձան Նեսբյու քաղաքում ֆուտբոլով սկսել է զբաղվել տեղի համանուն ակումբում՝ խաղալով նրա պատանեկան թիմերում (մինչև 15 տարեկան աղջիկներ): 2013 թվականին տեղափոխվել է հարևան «Օդենսե»։ 2016 թվականի նոյեմբերին երկամյա պայմանագիր է կնքել շվեդական «Լինչոպինգ» ակումբի հետ, որն այդ ժամանակ Շվեդիայի գործող չեմպիոնն էր։ 2017 թվականին այս թիմի կազմում անցկացրել է 21 հանդիպում և Շվեդիայի առաջնության շրջանակներում խփել 5 գոլ, իսկ 2018 թվականին՝ 18 խաղ, սակայն ոչ մի անգամ չի կարողացել աչքի ընկնել:

## Կարիերա հավաքականում
Խաղացել է Դանիայի երիտասարդական տարբեր հավաքականներում (մինչև 17 և 19 տարեկան): 2015 թվականի սեպտեմբերի Կանանց գլխավոր հավաքականում նորամուտն է նշել՝ Ռումինիայի դեմ ընկերական խաղում, որն անցկացվել է ռումինական Մոգոշոայում (ժուդեց Իլֆով)։ Փոխարինել է Յաննի Արնտին 69-րդ րոպեին և խփել է դանիացի կանանց առաջին գոլը ընդամենը երկու րոպե անց: Խաղն ավարտվել է 2:0 հաշվով՝ հօգուտ իր թիմի:

### Գոլեր հավաքականում

## Ձեռքբերումներ
### Ակումբային

* Շվեդիայի չեմպիոն՝ 2017

## Ծանոթագրություններ

Կատեգորիա:Դանիացի կին ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Դանիայի հավաքականի ֆուտբոլիստներ
Սոն Հանբին

**Սոն Հանբին** (, ), առավել հայտնի է որպես **Հանբին** (), հարավկորեացի երգիչ և պարող: «Zerobaseone» բոյ բենդի անդամ և լիդեր, առավել հայտնի է «Mnet Boys Planet» ռեալիթի շոուին մասնակցելով, որտեղ եզրափակիչ դրվագում երկրորդ տեղն Է զբաղեցրել:

## Վաղ կյանք
Ծնվել է 2001 թվականի հունիսի 13-ին Չունգչեոն Նամդո նահանգի Չոնան քաղաքում։ Ունի քույր, որը իրենից չորս տարով փոքր է։ Զբաղվում է փողոցային պարերով՝ վաքինգ և տատինգ ոճով, որը սովորել է ավագ դպրոցից: Նախկինում սովորել էր ''Cube Entertainment''-ում։ Այդ ընթացքում ստացել է բարիստայի արտոնագիր՝ աշխատելով մոր սրճարանում:

Սովորել է Դոնգի մեդիայի և Արվեստի ինստիտուտի K-pop կատարողական բաժնում:

## Կարիերա
### 2018 թվականից մինչ օրս: Կարիերայի սկիզբ, Boys Planet և առաջնաելույթ Zerobaseone-ի հետ
Իր կարիերան սկսել է որպես ավագ դպրոցում բեք պարող, իսկ 2018 թվականին եղել է պարային թիմի մի մասը, որը ելույթ է ունեցել «*Wanna One»*-ի հետ իրենց «Boomerang» երգի ներքո «*Daejeon»-ի «SBS Gayo Daejeon»*-ում: Կրկին նկատվել է «*MAMA Music Awards* 2019»-ին՝ որպես BTS-ի «Dionysus» երգի բեք պարող:

2023 թվականի փետրվարին, որպես իր «Studio Gl1de» լեյբլի ներկայացուցիչ, մասնակցել է «Boys Planet» գոյատևման ռեալիթի շոուին և գրավել երկրորդ տեղը՝ հավաքելով 1.888.414 ձայն: Հաստատել է իր տեղը «Zero base one» եզրափակիչ խմբում և շուտով՝ մայիսի 11-ին, ընտրվել է նրանց առաջնորդ: Սեպտեմբերի 1-ին դարձել է «Mnet M Countdown»-ի նոր շոուի հաղորդավար: 2024 թվականի հունիսի 6-ին Սոնը հայտարարվել է որպես «I-Land 2»-ի նոր պատմող:

## Սկավառակագրություն
### Սինգլներ

### Սաունդթրեքներ

## Ֆիլմագրություն
### Հեռուստաշոուներ

### Վեբ շոու

### Հաղորդավար

## Նշումներ

## Ծանոթագրություններ

Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Դիանա Վարինսկա

**Դիանա Եվգենիվնա Վարինսկա** (, ), ուկրաինացի սպորտային մարմնամարզուհի: Եղել է Ուկրաինայի սպորտային մարմնամարզուհիների այն հավաքականի կազմում, որը 2020 թվականին հասել է աննախադեպ հաջողության՝ պատմության մեջ առաջին անգամ նվաճելով Եվրոպայի առաջնության չեմպիոնուհու տիտղոսը: 

2019 թվականին Մինսկում կայացած Եվրոպական խաղերում Դիանան արժանացել է երկու բրոնզե մեդալի՝ մրցանակային երրորդ տեղը գրավելով անհատական ​​բազմամարտում և հավասարակշռության գերանի վրա կատարած վարժություններում: Մասնակցել է Տոկիոյի 2020 թվականի ամառային օլիմպիական խաղերին, բայց՝ անհաջող. որակավորման մրցափուլում 49,565 միավորով զբաղեցրել է 62-րդ տեղը և դուրս մնացել մեդալային մրցապայքարից  In December Varinska announced her engagement to Kazakh Olympic gymnast Milad Karimi.: 2:022 թվականի օգոստոսի 13-ին հայտարարել է, որ հրաժեշտ է տալիս մրցումային սպորտին:

## Մրցաշարային արդյունքներ

## Ծանոթագրություններ

## Արտաքին հղումներ
* Diana Warinska auf der Website der *International Gymnastics Federation*
* Wettbewerbsergebnisse von Diana Warinska auf *thegymter.net* (englisch)
* Ergebnisliste von Diana Warinska auf *the-sports.org* (englisch)
* 

Կատեգորիա:Եվրոպայի չեմպիոններ
Կատեգորիա:Մարզուհիներ
Կատեգորիա:Մարմնամարզիկներ
Կատեգորիա:Ուկրաինացի մարզիկներ
Կատեգորիա:Օլիմպիական մարզիկներ
Վլադիմիր Տիշենկով

**Վլադիմիր Դմիտրևիչ Տիշենկով** (), ռուս դերասան, երգիչ, հեռուստահաղորդավար և շոումեն։ Հայտնի էր «Շկետ», «Վովչիկ» և «Սև Հոբիթ» կեղծանուններով։ Վլադիմիրի հասակը 118 սմ էր՝ քանի որ նա ուներ կմաղքի բնածին անոմալիա՝ ախոնդրոպլիզիա։

## Կենսագրություն
Ծնվել է 1960 թվականի ապրիլի 5-ին Մոսկվայի մարզի Կարմիր Պլյանիա քաղաքում։

Միջնակարգ կրթություն է ստացել ֆիզիկական հաշմանդամություն ունեցող երեխաների Դմիտրովի մանկական գիշերօթիկ դպրոցում։

Ավարտել է թեթև արդյունաբերության տեխնիկումը «Կաշվի և կոշիկի արտադրության տեխնիկ տեխնոլոգ» որակավորմամաբ։ Տեխնիկումն ավարտելուց հետո նա տեղավորվել է գնդակների արտադրության գործարան, երեք ամիս հաշվարվեռ է աշակերտական կազմում։ Այնուհետր 1981-1986 թվականների ընթացքում սկսել է ինքնուրույն կարել ֆուտբոլի և վոլեյբոլի գնդակներ։ Աշխատել է «Սլավա» ժամացույցի երկրորդ գործարանում։

1992-1994 թվականներին դարձել է «Մետաղի կորոզիա» երաժշտական խմբի անդամ, որտեղ հանդես է եկել սև Հոբիթ կեղծանունով։

1994 թվականին եղել է  մայրաքաղաքի գիշերային ակումբներում շոու ծրագրերի հանրաճանաչ հաղորդավար։

2007 թվականի հոկտեմբերից ՆՏՎ-ում վարել է «դու չես հավատա!»։ Ծրագրի ի հայտ գալու պահից Վլադիմիրին տրվել է շկետ կեղծանունը։ 2009-ի ամռանը նա անցկացրեց շոու ծրագրեր Անապայում ՝ գյուղի «Պարալիա» Վիտյազևո զբոսայգում։

2007 թվականի հոկտեմբերի NTV-ում նա վարում էր «Դուք չեք հավատա» ծրագիրը։ Ծրագրի ի հայտ գալու պահից Վլադիմիրին տրվել է շկետ կեղծանունը։  2009-ի ամռանը նա անցկացրեց շոու ծրագրեր Անապայում ՝ գյուղի «Պարալիա» զբոսայգում:

## Մահ
Մահացել է 2009 թվականի հոկտեմբերի 24-ին՝ 49 տարեկան հասակում, ալկոհոլային թունավորումից։

Թաղված է Մոսկվայի մարզի Դմիտրովսկի շրջանի իր հայրենի Իկշա գյուղում։

## Ֆիլմագրություն
* 1988 թվական՝ Սպանել վիշապին՝ *դրվագ*
* 1997  թվական՝  Կրնակի նավ՝ *առաջին թզուկ*
* 2000 թվական՝  Պալատական հեղաշրջումների գաղտնիքները․ Ռուսաստան XVIII դար․ Ֆիլմ 2 կայսրուհու կտակը առաջին թզուկը՝ *առաջին թզուկ*
* 2004 թվական՝  Վիոլա Տարականովա։ Քրեական կրքեր  Ֆիլմ 2 Երեք պարկ հնարքներ-մարդը գլանափաթեթների վրա՝ *մարդը գլանափաթեթների վրա*
* 2004 թվական՝  Վիոլա Տարականովա։ Քրեական կրքեր, Ֆիլմ 3 Առանց գեղեցկուհու հրեշը գլանափաթեթների վրա գտնվող մարդն է՝ *մարդը գլանափաթեթների վրա*
* 2004 թվական՝  Գայլերից այն կողմ-2-թզուկ։
* 2004 թվական՝  Զինվորները։
* 2005 թվական՝  Դետեկտիվներ-4 Ֆիլմ 3 Սառցե բոց-Իվան Գրադով, բանկի անվտանգության պետ՝ *բանկի անվտանգության պետ*
* 2007 թվական՝  Արտակարգ զանգ. Ֆիլմ 3 Կորած հիվանդը՝ *կորած հիվանդը*
* 2008 թվական՝  Խոհանոց
* 2008 թվական՝  Վոլկովի Ժամ 2. Սերիա 9 Թզուկ-Վիկտոր Ռոմանենկո։
* 2008 թվական՝  Պալատական հեղաշրջումների գաղտնիքները. Ռուսաստան, XVIII դար: 7 ֆիլմ Վիվատ, Աննա: - Ուլրիխ, թզուկ։
* 2009 թվական՝ Գայթակղությունների քաղաք-հաշվիչ։
* 2009 թվական՝ Մոսկվա, Ես սիրում եմ քեզ՝ *(վեպ Բարադա (տհաճ իրավիճակ))*

## Ծանոթագրություններ


## Արտաքին հղումներ
* Биографическая справка
* [www.kino-teatr.ru/kino/acter/m/star/26342/bio/ В. Д. Тишенков на сайте «Кино-Театр»]
 
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Ռուս դերասաններ
Կատեգորիա:Ռուս երգիչներ
Բեատա Բաումգարտներ

**Բեատա Բաումգարտներ** (գերմաներեն՝ Beate Baumgartner. ), հայտնի է նաև "Yola B" բեմական անունով. ժամանակակից ավստրա-նամիբիացի երգչուհի:

## Կենսագրություն
Ավստրիացի հոր և նամիբիացի մոր դուստր է. մայրը դերասանուհի Մարա Բաումգարտներն է, որը նկարահանվել է 2015 թվականի մրցանակակիր «Katutura» ֆիլմում։[3]: Բեատան ծնվել է 1983 թվականի մայիսի 9-ին Վինդհուկում, որն այդ ժամանակ Հարավարևմտյան Աֆրիկայի կազմի մեջ էր մտնում (ներկայումս Նամիբիայի մայրաքաղաքն է): Պատանեկան տարիքից՝ 2002-2003 թվականներին ճանաչում է ձեռք բերել տաղանդների Starmania շոուին մասնակցելու շնորհիվ։[1] Հետագայում անդամակցել է Պարով Շտելարի էլեկտրա-սվինգային երաժշտախմբին, որը կազմավորվել է 2005 թվականին։[2] 2008-2009 թվականներին Բեատան երգել է մեկ այլ էլեկտրա-ռոք խմբի՝ Monilla-ի կազմում, 2008 թվականին մասնակցել «Hello World – Chapter 1» ալբոմի ձայնագրմանը։ 2015 թվականին ընդգրկվել է DelaDap գնչուական երաժշտախմբում։

Սովորել է Վինդհուկի գերմանական բարձրագույն մասնավոր դպրոցում, որտեղ սկսել է դերասանական ու երգեչական գործունեություն ծավալել։  

Դեռահաս տարիքում Ավստրիայի Գրաց քաղաք տեղափոխվելուց հետո Բեատան աշխատել է Greenpeace-ում և Բնության համաշխարհային հիմնադրամում, հանուն երգչուհու կարիերան շարունակելու հրաժարվել է համալսարան հաճախելու հնարավորությունից:[3] Starmania-ում վեցերորդ տեղը գրավելու շնորհիվ նրա և Մայքլ Չուգնալի կատարած «Something Stupid» երգը 2003 թվականին ընդգրկվել է Universal-ի կողմից տարածվող Starmania: Best of Duets ալբոմում։[4]

## Սկավառակագրություն
**Ալբոմներ**
* 2008: *Hello World – Chapter 1* (Monilla-ի հետ)

**Համագործակցություն**
* 2009: *Coco* (Պարով Շտելարի երաժշտախմբի հետ)
* 2009: *Midnight Rendezvous* (Mike Rigler EP), (feat. Yola B)"
* 2014: *Listen up* (DelaDap)

**Սինգլներ**
* 2003: *Shosholoza*
* 2008: *Monilla: 2nd Life* 
* 2014: "Skyrocket" (with DelaDap)

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Ավստրիացի երաժիշտներ
Կատեգորիա:Ավստրիացի երգչուհիներ
Կատեգորիա:Նամիբիացի արվեստագետներ
Լաբուբու

**Լաբուբու** (Labubu), հոնկոնգցի դիզայներ Կասինգ Լանգի ստեղծած և բացառապես չինական Pop Mart մանրածախ առևտրի կենտրոնի կողմից շուկա հանվող և վաճառվող փափուկ խաղալիք հրեշ -էլֆերի ապրանքանիշ։ «Լաբուբուն» նաև սերիալի գլխավոր հերոսի անունն է։

## Պատմություն
մինի|  Լաբուբու տիկնիկները վաճառվում են  Pop Mart-ում 2019 թվականից ի վեր։
Լաբուբուն սկսվել է որպես կերպար, որը նախագծել է Հոնկոնգում ծնված և Նիդեռլանդներում մեծացած նկարիչ Կասինգ Լանգը։ Լաբուբուն Լանգի *«Հրեշներ»* պատմվածքների շարքի մի մասն էր, որը ոգեշնչված էր սկանդինավյան բանահյուսությունից և դիցաբանությունից, որոնք նա սիրել է մանկական տարիներից։ 

Լաբուբուն առաջին անգամ ներկայացվել է 2015 թվականին և ավելի լայն ճանաչում է ձեռք բերել 2019 թվականին՝ Pop Mart-ի հետ համագործակցության շնորհիվ։ Այս համագործակցությունը բարձրացրել է Լաբուբուի ժողովրդականությունը հավաքորդների շրջանում։

## Դիզայն
Լաբուբուները խաղային, բայց մի փոքր կատաղի տեսք ունեցող, կլոր, մորթե մարմիններով, լայն աչքերով, սրածայր ականջներով և չար ժպիտ ձևավորող սուր ատամներով էակներ են։ Բացի Լաբուբուից, այլ կերպարներ նույնպես պատկանում են «Հրեշներ» կոչվող «ցեղին», այդ թվում՝ Մոկոկոն, Պատոն, Սփուքին, Տիկոկոն (Լաբուբուի «կմախքի տեսքով» ընկերը), և Զիմոմոն (Հրեշների առաջնորդը՝ փշոտ պոչով)։ Տիկնիկները արտադրվել են տարբեր տեսքերով։

Լաբուբուի փափուկ ֆիգուրները հաճախ վաճառվում են թեմատիկ շարքերով հավաքված փակ տուփերի մեջ, որոնք պարունակում են այդ շարքից պատահականորեն ընտրված խաղալիք։

Լաբուբուի բանալիների օղակների առաջին շարքը կոչվել է «Հետաքրքիր մակարոն» (  ), թողարկվել է 2023 թվականի հոկտեմբերին։ Այլ հավաքածուների մեջ է մտնում «Նստեք» (  ) և «Big into Energy» ( ) խաղալիքները:

## Ընդունելություն
Խաղալիքը լայն ուշադրության է արժանացել 2024 թվականի ապրիլին, երբ Blackpink  գըրլ բենդի անդամ Լիսային նկատել են պայուսակին Լաբուբու անունով բանալիօղակով։ Սա առաջացրել է մի միտում, որը արագորեն նպաստել է դրա աճող ճանաչելիությանը Թաիլանդում, Հարավարևելյան և Արևելյան Ասիայի այլ մասերում։ 

2024 թվականի օգոստոսի20-ին հրապարակված Pop Mart-ի միջանկյալ զեկույցում նշվել է, որ գիծը ապահովել է 6.3% վաճառք, միլիարդ չինական յուան (մոտավորապես 870 մլն ԱՄՆ դոլար) տարվա առաջին կիսամյակում։

## Ծանոթագրություններ

Կատեգորիա:2015 հայտնված կերպարներ
Կատեգորիա:Խաղալիքներ
Դարիա Քինցեր

**Դարիա Քինցեր** (գերմաներեն՝ Daria Kinzer. ), ավստրա-խորվաթական երգչուհի: 2011 թ. Գերմանիայում կայացած Եվրատեսիլ երգի միջազգային մրցույթում ներկայացրել է Խորվաթիան: Այդ նույն տարվա մարտի 5-ին անցկացված ազգային ընտրությունում նա հաղթող էր ճանաչվել՝ կատարելով իր հեղինակած "Celebrate" երգը: Այդ երգի կատարմամբ մասնակցելով Եվրատեսիլի առաջին կիսաեզրափակչին՝ գրավեց 15-րդ տեղը: Դարիան ձայնագրել է նաև "Celebrate"-ի գերմաներեն տարբերակը՝ վերնագրելով "Diese Nacht" ([երգի անգլերեն տեքստի հեղինակը Դարիա Քինցերն է)

Քինցերը ծնվել է [Գերմանիայի ֆեդերատիվ հանրապետություն|Արևմտյան Գերմանիա]յում՝ բավարական Աշաֆենբուրգ քաղաքում: Մայրը խորվաթուհի է, հայրը՝ գերմանացի: Աղջիկը խորվաթերեն խոսում է նույնքան վարժ ու սահուն, որքան գերմաներեն: Նա ուսանում է Վիեննայում:

## Սկավառակագրություն
- Zwischen Himmel und Erde (2013)

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Ավստրիացի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Խորվաթ երաժիշտներ
Կատեգորիա:Խորվաթ երգչուհիներ
Յասմին Էդեր

**Յասմին Էդեր** (գերմաներեն՝ Jasmin  Eder. ), ավստրիացի ֆուտբոլիստուհի. 2011–2022 թվականներին ընդգրկված է եղել Ավստրիայի կանանց ազգային հավաքականում, մասնակցել տասնյակ հանդիպումների: Ակումբային մակարդակում խաղացել է Մյունխենի «Բավարիա», FSK St. Pölten, BV Cloppenburg, VfL Sindelfingen ակումբների կանանց թիմերում:

## Միջազգային կարիերա
Ավստրիայի կանանց ազգային հավաքականի կազմում Էդերը 2014 թվականին Պորտուգալիայում մասնակցել է *Algarve Cup* միջազգային գավաթային մրցաշարին: Նրա մասնակցությամբ միջազգային խաղերից հիշարժան է հատկապես Եվրոպայի 2017 թվականի առաջնությունը, երբ հավաքականը հասավ կիսաեզրափակիչ:

Հինգ տարի անց, երբ հավաքականը հրավիրվեց մասնակցելու կանանց Եվրո 2022-ին, նա դարձյալ ընդգրկված էր Ավստրիայի ընտրանու կազմում:

2022 թվականի հոկտեմբերի 21-ին Էդերը հայտնեց, որ այլևս հանդես չի գալու Ավստրիայի կանանց ֆուտբոլի ազգային հավաքականի կազմում:

## Ձեռքբերումներ
* Կիպրոսի գավաթյին մրցաշարի հաղթող, 2016
* Ավստրիայի չեմպիոնուհի - 2015, 2016 (FSK St. Pölten-ի կազմում) 2017, 2018, *  2019, 2020, 2021, 2022, 2* 023 (SKN St. Pölten-ի կազմում)
* Ավստրիայի փոխչեմպիոնուհի -  2014 թվականին (FSK St. Pölten-ի կազմում)
* ÖFB գավաթի խաղարկության հաղթող - 2014 (FSK St. Pölten-ի կազմում), 2017, 2018 (SKN St. Pölten-ի կազմում)
* ÖFB գավաթի խաղարկության եզրափակիչ հանդիպման մասնակից 2008 (USC Landhaus Wien-ի կազմում)
* 2007, 2008 և 2009 թվականների չեմպիոն (Վիեննայի մինչև 16 տարեկանների թիմի կազմում)

## Մրցանակներ
Ավստրիայի 2017 թվականի «Տարվա լավագույն մարզուհի»՝ որպես ազգային հավաքականի լավագույն խաղացող Եվրոպայի առաջնությունում

## Ծանոթագրություններ

## Արտաքին հղումներ
* 

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի կին ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Մարզուհիներ
Սանմարինյան եվրո մետաղադրամներ

**Սանմարինյան եվրո մետաղադրամներն** ունեն առանձին դիզայն յուրաքանչյուր մետաղադրամի համար։ Բոլոր մետաղադրամների վրա փորագրված են «Սան Մարինո» բառերը և Եվրամիության տասներկու աստղերը։ Սանմարինյան եվրո մետաղադրամները հատվել են Istituto Poligrafico e Zecca dello Stato-ում (IPZS)՝ Հռոմում (Իտալիա):

## Սանմարինյան  առաջին եվրոյի դիզայն (2002-2016)
Մետաղադրամների դիմերեսի պատկերների և մանրամասն նկարագրության համար տե՛ս եվրո մետաղադրամներ։

**Սանմարինյան եվրոյի մետաղադրամի պատկեր | Դիմերես**

## Սանմարինյան եվրոյի երկրորդ դիզայն (2017-ներկա)
**Սանմարինյան եվրոյի մետաղադրամի պատկեր | Դիմերես**

## Շրջանառվող հատված մետաղադրամների քանակներ

## Հուշադրամներ
Հանրապետությունը, ինչպես մյուս եվրոպական պետությունները, որոնք իրավունք ունեն թողարկել եվրո մետաղադրամներ, թողարկում է հուշադրամներ, որոնցից ամենանշանակալին 2 եվրո անվանական արժեքն է։ Հանրապետությունը թողարկել է նաև այլ անվանական արժեքով հոբելյանական եվրո մետաղադրամներ, ինչպիսին է 2014 թվականի 5 եվրո անվանական արժեքով մետաղադրամը, որը նվիրված է Ֆորմուլա 1-ի աշխարհի եռակի չեմպիոն Այրտոն Սեննային։ Այն թողարկվել է 2014 թվականին՝ Սան Մարինոյի Գրան պրիում Սեննայի մահացու վթարից 20 տարի անց։ Այդ մետաղադրամի հետ թողարկվել է նաև 2,50 եվրո արժողությամբ հուշանվերային նամականիշ։

## Տես նաև
* Սանմարինյան լիրա

## Ծանոթագրություններ

Կատեգորիա:Եվրո
Կատեգորիա:Սան Մարինոյի մետաղադրամներ
Ռուանդայի ազգային բանկ

**Ռուանդայի Ազգային բանկ** ( , ) Ռուանդայի կենտրոնական բանկն է։ Բանկը հիմնադրվել է 1964 թվականին։  Բանկի ներկայիս կառավարիչը Սորայա Մունյանա Հակուզիյարեմյեն է:

## Տեղանք
Այն տեղակայված է Ռուանդայի Ազգային բանկի շենքում, KN6 պողոտայի վրա, Ռուանդայի մայրաքաղաք և ամենամեծ քաղաք Կիգալիի կենտրոնական գործարար շրջանում։ Բանկի գլխավոր գրասենյակի կոորդինատներն են՝ 01°56'56.0" հարավային լայնություն, 30°03'49.0" արևելյան երկայնություն (լայնություն՝ -1.948889; երկայնություն՝ 30.063611):

## Ընդհանուր տեսք
Բանկը ակտիվորեն խթանում է ֆինանսական ներառման քաղաքականությունը և Ֆինանսական ներառման դաշինքի առաջատար անդամ է։ Այն նաև այն 17 կարգավորող հաստատություններից մեկն է, որը 2011 թվականին Մեքսիկայում կայացած Գլոբալ քաղաքականության ֆորումի ժամանակ Մայաների հռչակագրի շրջանակներում ստանձնել է ֆինանսական ներառման վերաբերյալ հատուկ ազգային պարտավորություններ:

## Կարավարիչներ
Ռուանդայի Ազգային բանկի կառավարիչներ

* Յոհան Ա. Բրենդոն : 1964–1965

* Մասայա Հաթորի ՝ 1965–1971
* Ժան Բերչման Բիրարա : 1971-1985 թթ
* Ավգուստին Ռուզինդանա : 1985-1990 թթ
* Դենիս Նտիրուգիրիմբաբազի : 1991-1994 թթ
* Ժերար Նիյիտեգեկա : 1994-1995 թթ
* Ֆրանսուա Մութեմբերեզի : 1996-2002 թթ
* Ֆրանսուա Կանիմբա : 2002-2011 թթ
* Քլեյվեր Գեյթեթ : 2011–2013
* Ջոն Ռվանգոմբվա . 2013 թվականից հետո

## Պատմություն
Կենտրոնական բանկը, որի կրճատ անվանումը «**BNR**» է, զարգացել է քայլ առ քայլ՝ 

* 1887 թվականի հուլիսի 27-ի թագավորական հրամանագրով ֆրանկը սահմանվում է որպես Կոնգոյի Անկախ Պետության, այսինքն՝ Կոնգոյի Ազատ Պետության հաշվեկշռային դրամ, և Ռուանդան նույնպես ներառված է այդ ցանկում։
* 1890 թվականի Հելիգոլենդի համաձայնագիրը Ռուանդան և Բուրունդին Աֆրիկայում դնում է գերմանական ազդեցության ոլորտի մեջ։ Պաշտոնական արժույթը գերմանական արևելաաֆրիկյան ռուփին է, իսկ ֆրանսիական ֆրանկի շրջանառությունը շարունակվում է։
* Բելգիայի գործողությունների արդյունքում Բելգիական Կոնգոն 1908 թվականին դարձէլ է Լատինական դրամական միության անդամ։
* Բելգիական Կոնգոյի ազգային բանկը հիմնադրվել է 1909 թվականին։
* Բելգիական Կոնգոյի բանկը թողարկել է իր առաջին թղթադրամները 1912 թվականին։
* Ռուանդան և Բուրունդին միացվել են Կոնգոյի ֆրանկի գոտուն Առաջին համաշխարհային պատերազմում Գերմանիայի պարտությունից հետո 1927 թվականին
* 1927-1952 թվականներին Բելգիական Կոնգոյի գաղութը և Բելգիական Կոնգոյի Բանկը նոր հարաբերություններ են հաստատում․
** Երկրորդ համաշխարհային պատերազմի դարաշրջան. Անգլիայի բանկի ժամանակավոր ներգրավվածությունը։ Կոնգոյի ֆրանկը ցուցակված է Լոնդոնյան բորսայում։
* Բելգիական Կոնգոյի և Ռուանդա-Ուրունդիի Կենտրոնական բանկ (BCCBRU) 1952-1960 թվականներ
* Ռուանդայի և Բուրունդիի արտանետման բանկ (BERB) / (Essuing Bank of Rwanda and Burundi) -1960-1964 թվականներ
* Բուրունդիի թագավորական բանկը (BRB) և Ռուանդայի ազգային բանկը (BNR) բացվել են 1964 թվականին:
* ( Բուրունդիի հանրապետույան բանկը (BRB ) բացվել է 1966 թվականին։)

## Տես նաև
* Ռուանդայի տնտեսություն
* Կենտրոնական բանկերի ցանկ

## Ծանոթագրություններ

Կատեգորիա:1960 հիմնադրումներ Աֆրիկայում
Կատեգորիա:1964 հիմնադրումներ
Կատեգորիա:1964 հիմնադրումներ Ռուանդայում
Կատեգորիա:1964 հիմնադրված բանկեր
Կատեգորիա:1964 հիմնադրված ընկերություններ
Կատեգորիա:1964 հիմնադրված կազմակերպություններ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Առանց ամրագրման աճուրդ

մինի
**Առանց ամրագրման աճուրդ**,  աճուրդ է, որի ընթացքում վաճառքի հանված ապրանքը կվաճառվի անկախ գնից։  Առանց ամրագրման աճուրդը  հայտնի է նաև որպես բացարձակ աճուրդ։ Վաճառողի տեսանկյունից, առանց ամրագրման աճուրդի գովազդը, որպես պահուստային գին չունեցող  աճուրդ, կարող է ցանկալի լինել (բայց ռիսկային), քանի որ այն,  լավ գործարք կնքելու հնարավորության պատճառով, ներգրավում է ավելի մեծ թվով հայտատուների։ Եթե առանց ամրագրման աճուրդին մասնակցում են ավելի շատ մասնակիցներ, ապա, ի վերջո, ավելի բարձր գին կարող է ձեռք բերվել հայտատուների կողմից մրցակցության ավելացման պատճառով։ Առանց ամրագրման աճուրդը տարբերվում է պահուստային աճուրդից, որտեղ վաճառքի հանված ապրանքը կարող է չվաճառվել, եթե վերջնական հայտը բավականաչափ բարձր չէ վաճառողին բավարարելու համար: Գործնականում, որպես «Բացարձակ» կամ «Առանց պահուստի» հայտարարված աճուրդը, այնուամենայնիվ, կարող է նույն օրը չվաճառվել ամենաբարձր գին առաջարկած գնորդին, օրինակ, եթե առանց ամրագրման աճուրդի ժամանակ վաճառողը ապրանքը հանում է աճուրդից կամ անորոշ ժամանակով երկարացնում է աճուրդի ժամկետը։ Չնայած որոշ իրավասություններում այս պրակտիկան կարող է սահմանափակվել օրենքով կամ աճուրդավարից մատչելի վաճառքի պայմաններով:

Չնայած այն հանգամանքին, որ առանց ամրագրման աճուրդը հայտարարվում է առանց պահուստների, մեկնարկային գինը կարող է նշված լինել վաճառողի կողմից: Ցանկացած առաջարկ, որը չի համապատասխանում կամ գերազանցում է վաճառողի կողմից սահմանված մեկնարկային գինը, համարվում է անվավեր, թեև համարվում է գնման առաջարկ, քանի դեռ դրանք այլ կերպ չեն Մերժվել կամ հետ կանչվել (կամ ապրանքը չի վաճառվել աճուրդում):

## Ծանոթագրություններ


Կատեգորիա:Առևտուր
Ժերմեն Պիրլո

**Ժերմեն Պիրլո** (), բելգիացի էսպերանտիստ, ֆրանսերենի և պատմության նախկին ուսուցիչ, որն այժմ բնակվում է Օստենդեում։ Նա առավել հայտնի է որպես Եվրոպական Միության (ԵՄ) ընդհանուր արժույթի՝ *եվրո* անվանման հեղինակ։ 

1977 թվականից մինչև 1992 թվականը Պիրլոն հավաքել և հրապարակել է տեղեկություններ համալսարաններում անցկացվող էսպերանտոյի պաշտոնական դասընթացների մասին, որոնք հրապարակվել են մի քանի լեզուներով։ **«**Էսպերանտոյի ուսուցման պաշտոնական դրությունը աշխարհում**»** վերնագրով տարբերակներ լույս են տեսել նաև ֆրանսերեն (1982), կորեերեն (1984), նիդեռլանդերեն (1985), լեհերեն (1986) և չինարեն (1981, 1987, 1989)։ 

Սան Մարինոյի գիտությունների միջազգային ակադեմիայի անդամ է 1983 թվականից:

Պիրլոն հիմնադրել է «Պիրլոյի մրցանակը», որը ֆինանսապես աջակցում է էսպերանտո լեզվով գրված գիտական աշխատանքներին։

1995 թվականի օգոստոսի 4-ին Պիրլոն նամակ է ուղարկել Եվրոպական հանձնաժողովի նախագահ Ժակ Սանտերին, որտեղ առաջարկել է ԵՄ նախատեսված արժույթի համար օգտագործել *եվրո* անվանումը։ Ավելի ուշ Պիրլոտը պաշտոնական նամակ է ստացել, որտեղ նրան շնորհակալություն էին հայտնում առաջարկության համար։  

*«Եվրո»* անվանումը պաշտոնապես ընդունվել է Եվրոպական խորհրդի կողմից Մադրիդում ( Իսպանիա ) 1995 թվականի դեկտեմբերի 16-ին։ Եվրոյի առաջխաղացման ասոցիացիայի նախագահ Ժան-Ժակ Շուլը պնդում է, որ ոչ ոք չէր առաջարկել այս անվանումը օգտագործել արժույթի համար մինչև 1995 թվականի օգոստոսի 4-ը։ 

Նույն նամակում Պիրլոյի կողմից արված մեկ այլ առաջարկ՝ դրամական միավորի հարյուրերորդ մասը անվանել «ռոպաս», չի իրականացվել, փոխարենը ընդունվել է «ցենտ» անվանումը։

## Ծանոթագրություններ

## Արտաքին հղումներ

 
Կատեգորիա:Եվրո